טוני פריסל

שמאל|ממוזער|250px|"אעדיף לארוב עם מצלמה מאשר עם אקדח", טוני פריסל, 1935
**טוני פריסל** (באנגלית: **Toni Frissell**; שם מלא: אנטואנט פריסל בייקון (Antoinette Frissell Bacon); 10 במרץ 1907 – 17 באפריל 1988) הייתה צלמת אמריקאית. ידועה בזכות צילומי האופנה החדשניים שלה בתקופתה, צילומים ממלחמת העולם השנייה ודיוקנים של אישים, ידועים ואלמונים.

## ביוגרפיה
פריסל נולדה בעיר ניו יורק ובשנת 1925 סיימה את לימודיה בבית הספר מיס פורטרס שבפרמינגטון, קונטיקט.

בשנת 1931 פריסל החלה לעבוד כצלמת עבור המגזין ווג כשולייתו של הצלם ססיל ביטון ובייעוצו של הצלם אדוארד שטייכן. בהמשך עבדה גם עבור מגזין הרפרס בזאר. צילומי האופנה שלה אופיינו בגישה מהפכנית לאותה תקופה ונערכו במקומות חיצוניים ולא באולפן, דבר אשר הדגיש את האישה האקטיבית. בנוסף הצילומים מאופיינים בזוויות צילום ייחודיות.

בשנים 1941 עד 1943 התנדבה פריסל כצלמת עבור הצלב האדום בארצות הברית, אנגליה וסקוטלנד. בהמשך שימשה גם כצלמת עבור חיל האוויר השמיני של ארצות הברית וכצלמת רשמית של חיל הנשים של צבא ארצות הברית. צילומיה של פריסל שימשו בין היתר גם לצורך הסברה וחיזוק הפופולריות של נושאי הצילום, כך לדוגמה צילומים של נשות חיל הנשים האמריקאי במהלך ביקור של נשיא ארצות הברית פרנקלין רוזוולט נועדו לחיזוק תדמית חיובית עבור שירות של נשים בצבא וצילומים של טייסי הקרב השחורים של להק הקרב 332 (332d Fighter Group) נועדו לחזק את היחס הציבורי לגבי כשירותם של אפרו-אמריקאים לבצע שירות משמעותי ותובעני בצבא.

בשנות ה-50 צילמה פריסל דיוקנים לא רשמיים של אישים כגון וינסטון צ'רצ'יל, אלינור רוזוולט, ג'ון קנדי וז'קלין קנדי. בשנת 1953 החלה לעבוד כצלמת האישה הראשונה במגזין הספורט ספורטס אילוסטרייטד. עבדה גם עבור מגזין לייף. 

ב-1970 תרמה פריסל לספריית הקונגרס אוסף של כ-340,000 פריטים הכולל סרטי צילום, תמונות וכתבי יד.

## חיים אישיים
טוני פריסל נישאה בשנת 1932 לפרנסיס מק'נייל בייקון ולזוג נולדו 2 ילדים. פריסל נפטרה בגיל 81 ממחלת אלצהיימר במוסד סיעודי בלונג איילנד.

## ספרים מעוטרים בצילומיה
פריסל פרסמה מספר ספרים המאוירים בצילומיה:
* A Child's Garden of Verses מאת רוברט לואיס סטיבנסון. הספר אויר בצילומים של ילדיה של פריסל המתארים את גדילתם (1944)
* Bermuda: The Happy Island (1946)
* Mother Goose (1948)
* The King Ranch, 1939-1944  (1975)

## גלריה מצילומיה

קובץ:Weeki Wachee spring 10079u.jpg|"Weeki Wachee Springs, Florida" ("מעייני ויקי וצ'י, פלורידה"), 1947. זהו צילום איקוני, שאף הופיע על שערם של מספר אלבומי מוזיקה, בהם האלבום Undercurrent של ביל אוונס וג'ים הול.
קובץ:Lisa Fonssagrives at Paddington Station, London, 1951.jpg|"Victoria Station, London" ("תחנת ויקטוריה, לונדון"), 1951. בצילום נראית הדוגמנית ליזה פונסאגריב. 
קובץ:Toni Frissell, Swim fashion, 1950.jpg|"Back view of fashion models in swim suits, two kneeling wearing swim fins, and one seated" ("מבט מאחור על דוגמניות בבגדי ים, שתיים כורעות ונועלות סנפירים, אחת ישובה"), 1951
קובץ:Fashion model underwater in dolphin tank, Marineland, Florida cph3g08173u.jpg|"Fashion model underwater in dolphin tank, Marineland, Florida" ("דוגמנית מתחת לפני המים במכל דולפינים, מרילנד, פלורידה"), 1939
קובץ:Toni Frissell, Llamas, Cusco, Peru, 1952.jpg|"Fashion model with llamas, Cusco, Peru" ("דוגמנית אופנה עם למות, קוסקו, פרו"), 1952
קובץ:Liz Taylor, Liza Todd and family by Toni Frissell, 1957.jpg|אליזבת טיילור עם שני בניה מייקל וכריסטופר, בעלה השלישי מייק טוד, ובתה אליזבת פרנסס לאחר לידתה, 1957
קובץ:Churchillwithsonandgrandson.jpg|וינסטון צ'רצ'יל יחד עם בנו ונכדו, שנות ה-50
קובץ:Toni Frissell, John F. Kennedy and Jacqueline Bouvier on their wedding day, 1953.jpg|ג'ון וז'קלין קנדי ביום חתונתם, 12 בספטמבר 1953 
קובץ:Nuns clamming - Toni Frissell LC-F9-04-5709-012-17.jpg|"Nuns clamming on Long Island" ("נזירות אוספות צדפות בלונג איילנד"), 1957
קובץ:Tuskegee airman2.jpg|"Portrait of Tuskegee airman Edward M. Thomas, standing" ("פורטרט של טייס טסקיגי אדוארד מ. תומאס, בעמידה"), מרץ 1945
קובץ:Tuskegee airmen 2.jpg|"Photograph of several Tuskegee airmen at Ramitelli, Italy, March 1945" ("תמונה של מספר טייסי טסקיגי ברמיטלי, איטליה, מרץ 1945") 
קובץ:Blitzshelter.jpg|"England during the war--subway tunnel with bunk beds" ("אנגליה בזמן המלחמה--מנהרת רכבת תחתית עם מיטות דרגש"), 1940-1945


## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:צלמי אופנה אמריקאים
קטגוריה:צלמי עיתונות אמריקאים
קטגוריה:צלמות אמריקאיות
קטגוריה:צלמים אמריקאים
קטגוריה:אמריקאיות שנולדו ב-1907
קטגוריה:אמריקאים שנולדו ב-1907
קטגוריה:אמריקאיות שנפטרו ב-1988
קטגוריה:אמריקאים שנפטרו ב-1988